சின்னாளபட்டி அருகேயுள்ள காந்திகிராமம் சிலோன்காலனியை சேர்ந்த இலங்கை தமிழர்கள் குடிநீர் கேட்டு மனு கொடுத்தனர். இதுபற்றி அவர்கள் கூறுகையில், நாங்கள் கடந்த 30 ஆண்டுகளாக குடியிருந்து வருகிறோம். எங்கள் குடியிருப்புக்கு அருகில் ஆழ்துளை கிணறு அமைத்து குடிநீர் எடுத்து பிற பகுதிகளுக்கு வினியோகம் செய்கிறார்கள். ஆனால், எங்களுக்கு முறையாக குடிநீர் வழங்குவது இல்லை. மாதத்துக்கு 2 முறை மட்டுமே குடிநீர் வழங்கப்படுகிறது. இது போதுமானதாக இல்லை. எனவே, முறையாக குடிநீர் வழங்க நடவடிக்கை எடுக்க வேண்டும், என்றனர்.